«Ազգ»-ի դեպքում խնդիրները, տարիների համեմատությամբ, անշուշտ, նույնը չեն: Նախ` երեւան է եկել մի հրաշալի գործիք` ինտերնետը: Այսօր մեր կայքէջն օգտագործողների թիվը մեկուկես անգամ գերազանցում է թերթի տպաքանակը (չնայած, ըստ անկախ վերլուծությունների, մեր թերթի յուրաքանչյուր օրինակ ունի 2,2 ընթերցող): Սա արդեն իրողություն է եւ, հետեւաբար, գրավում է հավելյալ ուշադրություն: Եթե 2005 թ. մեր կայքէջի ընդհանուր այցելուներից միայն 5-6 տոկոսն էր Հայաստանից, այսօր այդ թիվը հասնում է 20 տոկոսի: Մյուս կողմից` որեւէ թերթի, այդ թվում նաեւ «Ազգ»-ին չի հաջողվել իր նյութական բազան ուժեղացնել: